Sokora konuro

La Sokora konuro (Psittacara brevipes) estas mezgranda, ĉefe brilverda papago de la genro Psittacara. Ĝi estas specio de birdoj en la subfamilio Arinae de la familio Psittacidae, nome afrikaj kaj amerikaj papagoj. Ĝi estas endemio de Insulo Socorro en la Insuloj Revillagigedoj, Meksiko.

Taksonomio kaj sistematiko
La Internacia Ornitologia Unuiĝo kaj la Taksonomio de Clements traktas ĝin kiel plenplena, monotipa, specio.Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 La Handbook of the Birds of the World (HBW) de BirdLife International konsideras ĝin kiel subspecio de la Verda konuro (P. holochlorus).

Aspekto
La Sokora konuro estas 31 ĝis 33 cm longa. Ambaŭ seksoj estas similaj. Ĝi estas esence tute verda kun iom oliva nuanco sub la flugilplumoj kaj vosto. Ĝiaj irisoj estas oranĝruĝaj ĉirkaŭitaj de nuda purpurbruna haŭto, ĝia beko estas kornokolora, kaj ĝiaj kruroj estas brunecaj.Eitniear, J. C., N. Collar, C. J. Sharpe, kaj P. F. D. Boesman (2020). Green Parakeet (Psittacara holochlorus), version 1.0. En Birds of the World (S. M. Billerman, B. K. Keeney, P. G. Rodewald, kaj T. S. Schulenberg, Editors). Cornell Lab of Ornithology, Ithaca, NY, USA.  Alirita la 5an de Aprilo, 2023

Distribuado kaj habitato
La Sokora konuro troviĝas nur sur la insulo Socorro ĉe la okcidenta marbordo de Meksiko. Ĝi loĝas en arbaroj dominitaj de Bumelia socorrensis, Ilex socorroensis, kaj Guettarda insularis, kaj kutime troviĝas je altitudoj super 500 m.

Kutimaro
Movoj
La Sokora konuro estas sidlokema, ne migranta.

Manĝado
Unu studo trovis, ke ĉirkaŭ duono de la dieto de la Sokora konuro konsistis el semoj kaj fruktopulpo de Bumelia socorrensis, dum tiuj de Ilex socorrensis, Guettarda insularis, kaj Gujavo (Psidium) konsistigis la plejparton de la cetero.Rodríguez-Estrella, R., Mata, E. kaj Rivera, L. (1992). Ecological notes on the Green Parakeet of Isla Socorro, Mexico. Condor. 94(2): 523–525

Reproduktado
La Sokora konuro reproduktiĝas inter oktobro kaj januaro. Ĝi tipe nestas en kavaĵo en arbo de Bumelia socorrensis ĉirkaŭ 2,3 ĝis 3,8 m super la grundo.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Meksiko